*Lēmuma projekts*

**Par Alūksnes novada pašvaldības domes 2024. gada 30. maija saistošo noteikumu Nr. 23/2024 “Par palīdzību dzīvokļa jautājumu risināšanā” precizēšanu**

Ņemot vērā Vides aizsardzības un reģionālās attīstības ministrijas 10.06.2024. atzinumu Nr. 1-18/3751 “Par saistošajiem noteikumiem Nr.23/2024” un pamatojoties uz Pašvaldību likuma 47.panta piekto daļu,

 Precizēt Alūksnes novada pašvaldības domes 2024. gada 30. maija saistošos noteikumus Nr. 23/2024 “Par palīdzību dzīvokļa jautājumu risināšanā”:

1. Svītrot 14.6.2. apakšpunktu;
2. Svītrot 14.7. apakšpunktu;
3. Papildināt 14.2. un 14.4. apakšpunktu ar vārdiem “ja šāda informācija nav pašvaldības rīcībā un pašvaldība objektīvu iemeslu dēļ nevar to iegūt pati”;
4. Svītrot 16.punktā vārdus “un visu dokumentu”;
5. Izteikt 35.punktu šādā redakcijā:

“35. Pašvaldībai noteikumu 34.puntā minēto dzīvojamo telpu ir tiesības izīrēt personai, kas nepieciešama Pašvaldībā kā kvalificēts speciālists un ir nodarbināta Pašvaldības iestādē vai Pašvaldības kapitālsabiedrībās, ar pašvaldības funkciju nodrošināšanu saistītu pārvaldes uzdevumu jomās, kurās konstatēts nepietiekams kvalificētu speciālistu nodrošinājums - veselības aprūpes, izglītības, sociālā darba, būvniecības, būvniecības uzraudzības vai arhitektūras jomas speciālisti.”